ค้นคอนโด เอี๊ยด บ้านหยอง ยึดเอกสารตรวจ
อายัดรถ-ปืน-อุปกรณ์ต่างๆ 8ตร.บช.ก.รับใกล้ชิดสุริยัน ผบ.ตร.ยันถึงใครสอบหมด,ผบช.ก. ระบุนายตำรวจสัญญาบัตรสังกัด บช.ก.ทั้ง 8 นาย ที่ถูกคำสั่งย้ายชุดแรกเป็นกลุ่มที่ใกล้ชิดหมอหยอง เลขาฯหมอหยองและสารวัตรเอี๊ยด แต่ยังไม่ได้ให้ออกราชการและออกหมายจับ เนื่องจากอยู่ระหว่างการสอบสวน ด้าน จักรทิพย์ เผยอายัดทรัพย์สินรถยนต์ อาวุธปืน วิทยุสื่อสาร อุปกรณ์อิเล็กทรอนิกส์ของ 3 ผู้ต้องหาคดี ม.112 สอบสวนขยายผลถึงผู้ร่วมขบวนการที่เหลือ ส่วนตำรวจชั้นประทวนกองปราบฯ 5 นาย ที่โดนย้ายล่าสุดก็กำลังสอบสวนว่ามีส่วนเกี่ยวข้องอย่างไร,จากกรณีคณะพนักงานสืบสวนสอบสวนคดีกลุ่มบุคคลแอบอ้างสถาบันเบื้องสูงไปกระทำการอันมิบังควร ความผิดตามประมวลกฎหมายอาญามาตรา 112 โดยมี พล.ต.ท.ศรีวราห์ รังสิพราหมณกุล ผู้ช่วย ผบ.ตร. เป็นหัวหน้า พล.ต.ท.ฐิติราช หนองหารพิทักษ์ ผบช.ก. เป็นรองหัวหน้า โดยพนักงานสืบสวนสอบสวนคดี ม.112 ได้ขออนุมัติศาลทหารกรุงเทพ ออกหมายผู้ต้องหา 3 ราย ได้แก่ นายสุริยัน หรือหมอหยอง สุจริตพลวงศ์ อายุ 53 ปี นักโหราศาสตร์ นายจิรวงศ์ หรืออาท วัฒนเทวาศิลป์ อายุ 39 ปี เลขานุการของหมอหยอง ข้อหาร่วมกันหมิ่นประมาท ดูหมิ่นหรือแสดงความอาฆาตมาดร้ายพระมหากษัตริย์ พระราชินี รัชทายาท หรือผู้สำเร็จราชการแทนพระองค์ และ พ.ต.ต.ปรากรม หรือสารวัตรเอี๊ยด วารุณประภา สว.กก.1 บก.ปอท. อายุ 44 ปี ข้อหามีอาวุธปืนและเครื่องกระสุนปืนที่นายทะเบียนไม่สามารถออกใบอนุญาตให้ได้ไว้ในครอบครอง มีและใช้วิทยุคมนาคมโดยไม่ได้รับอนุญาตฯ ตั้งวิทยุคมนาคมโดยไม่ได้รับอนุญาต ปลอมเอกสารราชการและใช้เอกสารราชการปลอม และข้อหาร่วมกันหมิ่นประมาท ดูหมิ่นหรือแสดงความอาฆาตมาดร้ายพระมหากษัตริย์ฯ,ผู้ต้องหาทั้งหมดขณะนี้ถูกควบคุมไว้ที่เรือนจำชั่วคราวแขวงถนนนครชัยศรี กองพันทหารราบมณฑลทหารบกที่ 11 (พัน.ร.มทบ.11) หลังจากนำตัวไปขออำนาจศาลทหารกรุงเทพ ฝากขังผัดแรกเป็นเวลา 12 วัน เมื่อวันที่ 21 ต.ค. ผู้ต้องหาทั้งหมดให้การรับสารภาพในชั้นศาล และอยู่ระหว่างขยายผลผู้ร่วมขบวนการ ความคืบหน้าที่สำนักงานตำรวจแห่งชาติ (สตช.) เมื่อเวลา 10.30 น. วันที่ 22 ต.ค. พล.ต.อ.จักรทิพย์ ชัยจินดา ผบ.ตร.กล่าวว่า ขณะนี้ยังอยู่ระหว่างการสอบสวนเจ้าหน้าที่ตำรวจทั้ง 8 นาย ที่ให้มาช่วยราชการที่ ศปก.บช.ก. ว่าจะมีส่วนเกี่ยวข้องกับเรื่องนี้หรือไม่ ต้องตรวจสอบพยานหลักฐานทั้งหมดก่อน เบื้องต้นเจ้าหน้าที่ตำรวจทั้งหมดให้ข้อมูลที่เป็นประโยชน์ ส่วนทั้งหมดจะรู้จักกันหรือไม่นั้นถือว่าเป็นเรื่องส่วนตัว ขณะนี้ยังไม่ได้สอบถามรายละเอียดกับ พล.ต.ท.ฐิติราช หนองหารพิทักษ์ ผบช.ก. รวมทั้งจะมีการสอบสวนขยายผลถึงผู้ร่วมขบวนการทั้งหมด หากมีการพาดพิงถึงใครก็จะเรียกมาสอบถามทั้งหมด ทั้งข้าราชการและหน่วยงานเอกชนโดยให้ความเป็นธรรมกับทุกฝ่าย,พล.ต.อ.จักรทิพย์กล่าวด้วยว่า ตนไม่หนักใจกับการทำคดีนี้ สำหรับของกลางที่อายัดได้จากผู้ต้องหาทั้ง 3 คน ขณะนี้มีรถยนต์ วิทยุสื่อสาร อาวุธปืน และอุปกรณ์อิเล็กทรอนิกส์ โดยมอบหมายให้ พล.ต.ท.ศรีวราห์ รังสิพราหมณกุล ผู้ช่วย ผบ.ตร. ในฐานะหัวหน้าพนักงานสืบสวนสอบสวน เป็นผู้รับผิดชอบคดีทั้งหมด ตอนนี้ยังไม่มีการออกหมายจับบุคคลใดเพิ่มเติม ส่วนเจ้าหน้าที่ตำรวจชั้นประทวน 5 นาย สังกัด บก.ป.ที่ย้ายมาช่วยราชการ ประกอบด้วย ส.ต.ต.สายชล ศิลาไศล ผบ.หมู่ กก.2 บก.ป. ส.ต.ต.อภิวัฒน์ นาคจีน ผบ.หมู่ กก.2 บก.ป. ส.ต.ต.ราชฤทธิ์ พวงไสว ผบ.หมู่ กก.2 บก.ป. ส.ต.ต.สารัตน์ แก้วดอนโมง ผบ.หมู่ กก.2 บก.ป. และ ส.ต.ต.คมสัน ชงสกุล ผบ.หมู่ กก.2 บก.ป. ยังไม่ทราบว่ามีส่วนเกี่ยวข้องอย่างไร เพราะอยู่ระหว่างการสอบสวนของชุดทำงาน,ด้าน พล.ต.ท.ฐิติราช หนองหารพิทักษ์ ผบช.ก. กล่าวว่า สำหรับตำรวจ 8 นาย ที่มีคำสั่งให้มาช่วยราชการ ได้แก่ พ.ต.อ.ศิวพงษ์ พัฒน์พงศ์พานิช รอง ผบก.ป. พ.ต.อ.ไพโรจน์ โรจนขจร ผกก.2 บก.ป. พ.ต.ท.วสุ แสงสุกใส รอง ผกก.2 บก.ป. พ.ต.ท.ธรรม– วัฒน์ หิรัณยเลขา รอง ผกก.2 บก.ป. พ.ต.ท.จีรวัฏฐ์ บุญวัฒนาภรณ์ สว.สทล.2 กก.1 บก.ทล. พ.ต.ท.ณัทกฤช พรหมจันทร์ สว.กก.2 บก.ป. พ.ต.ท.พิทยา กล่ำเอม สว.กลุ่มงานถวายความปลอดภัย บก.ทล. และ พ.ต.ท.สุวัฒชัย ศรีทองสุข สว.กก.1 บก.ปคม. ยอมรับว่า เป็นกลุ่มคนที่ใกล้ชิดกับผู้ต้องหาทั้ง 3 คน ที่ถูกดำเนินคดี ขณะนี้ยังไม่มีคำสั่งให้ออกจากราชการ และออกหมายจับ เนื่องจากยังอยู่ระหว่างการสอบสวน,มีรายงานว่า เจ้าหน้าที่ตำรวจกองปราบปราม กก.1 บก.ป. ได้เดินทางไปอายัดรถยนต์ และรถ จยย. ที่จอดไว้ในคอนโด ลาเมซอง 24 ซอยพหลโยธิน 24 แขวงลาดยาว เขตจตุจักร กทม. ซึ่งเป็นที่พักของ พ.ต.ต.ปรากรม วารุณประภา หรือสารวัตรเอี๊ยด หนึ่งในสามผู้ต้องหาคดี ม.112 อาทิ รถตู้ยี่ห้อโฟล์คสวาเกน รุ่นคาราเวล สีขาว ทะเบียน ฮพ 2 กรุงเทพมหานคร รถเบนซ์ 3 คัน รถยนต์โตโยต้า 2 คัน และมอเตอร์ไซค์บิ๊กไบค์ โดยเจ้าหน้าที่ตำรวจกองปราบฯ แปะกระดาษเขียนข้อความไว้ว่า รถตรวจยึดเพื่อทำการตรวจสอบห้ามเคลื่อนย้าย/หรือกระทำการใดๆ มีข้อสงสัยติดต่อกองกำกับการ 1 กองบังคับการปราบปราม,มีรายงานว่า เจ้าหน้าที่ตำรวจกองปราบปราม นำกำลังเข้าตรวจค้นบ้านพักของนายสุริยัน สุจริตพลวงศ์ หรือหมอหยอง ที่บ้านเลขที่ 127/35 พหลโยธินปาร์ค ซอยพหลโยธิน 14 แขวงสามเสนใน เขตพญาไท กทม. เจ้าหน้าที่ตำรวจยึดเอกาสารต่างๆ ไปตรวจสอบ และอายัดทรัพย์สินอีกจำนวนหนึ่ง หลังจากเคยเข้าไปตรวจค้นมาครั้งหนึ่งแล้วที่บริเวณด้านกองพันทหารราบมณฑลทหารบกที่ 11 ตอนบ่ายวันเดียวกัน ผู้สื่อข่าวรายงานว่า เจ้าหน้าที่ทหารประจำป้อมรักษาการณ์ด้านหน้ามีการตรวจสอบบุคคลและยานพาหนะที่เดินทางเข้า-ออกอย่างเข้มงวด รวมทั้งได้จัดวางกำลังทหารประจำอยู่ที่เต็นท์รักษาการณ์ห่างจากประตูเล็กน้อย เพื่อดูแลความสงบเรียบร้อยและรักษาความปลอดภัย นอกจากผู้ต้องหาคดีหมิ่นเบื้องสูงมาตรา 112 ทั้ง 3 ราย ที่ถูกนำตัวมาควบคุมไว้ที่เรือนจำชั่วคราวแขวงถนนนครไชยศรี ยังเป็นสถานที่ควบคุมตัวนายอาเดม คาราดัค หรือนายบิลาล มูฮัมหมัด และนายเมียไรลี ยูซูฟู ผู้ต้องหาคดีระเบิดแยกราชประสงค์อีกด้วย
ผบช.ก. ระบุนายตำรวจสัญญาบัตรสังกัด บช.ก.ทั้ง 8 นาย ที่ถูกคำสั่งย้ายชุดแรกเป็นกลุ่มที่ใกล้ชิดหมอหยอง เลขาฯหมอหยองและสารวัตรเอี๊ยด แต่ยังไม่ได้ให้ออกราชการและออกหมายจับ เนื่องจากอยู่ระหว่างการสอบสวน
ข่าวหน้า1,ศรีวราห์ รังสิพราหมณกุล,ค้นคอนโด,หมอหยอง สุจริตพลวงศ์,อาท วัฒนเทวาศิลป์,เอี๊ยด วารุณประภา,อายัดรถ,ปืน,ฐิติราช หนองหารพิทักษ์,ข่าว,ไทยรัฐฉบับพิมพ์